Изходящ №5 – 03.11.2022 г.

**До**

**Кмета на Община**

**Гр. Стара Загора**

**Предложения**

От настоятелството на НЧ „Благоразумие 1927 г.“ За 2023 г.

ОТНОСНО: Утвърждаване на годишната програма за дейността на Народно Читалие„Благоразумие 1927г.“ За 2023 г. И нейното финансово обезпечаване от общинския бюджет , съгласно чл. 26а (1) от закона за народните читалища.

**УВАЖАЕМИ Г-Н ТОДОРОВ ,**

Предлагаме на Вашето внимание Програма за развитие на НЧ „Благоразумие 1927г.“ С инициативи , свързани с основната функция на читалището , като културна иинституция в населеното място :

1. Библиотечна и информационна дейност.
2. Културна дейност и любителско творчество .

Ръководството на НЧ „Благоразумие 1927г.“с. Калитиново е убедено , че с подкрепата на Община Стара Загора , заедно можем да създадем по-добри условия и предпоставки за по- нататъчното развитие на културния живот в нашето населено място.

Изразяваме готовност , съгласно чл. 26 от Закона на народните читалища да подпишем договор за изпълнение на настоящата програма и за участието на читалището ни в развитието и обогатяването на културните прояви на Община Стара Загора .

ПРИЛОЖЕНО:

1. План-програма за дейността на НЧ „Благоразумие – 1927 г.“ За 2023 г.
2. Проектобюджет за 2023 година обезпечаващ план- програмата.
3. Протокол от заседание на настоятелството на което е приета план-програмата.
4. Обоснована план-сметка на НЧ „Благоразумие - 1927“.
5. Подробна информация за състоянието на общинската база.

С уважение :

**ПРЕДСЕДАТЕЛ НА НЧ „Благоразумие – 1927 г.“.....................**

Дата 03.11.2023г. /Силвия Райкова/

С.Калитиново

**ПЛАН – ПРОГРАМА ЗА ДЕЙНОСТТА**

**На Народно читалище „БАГОРАЗУМИЕ 1927“**

**С. Калитиново Община Стара Загора**

**през 2023 година.**

Настоящата План-програма е разработена на основание чл. 26, ал. 2 от ЗНЧ.

**1.Въведение**

Програмата за развитие на читалищната дейност през 2023 г. е съобразена с изискванията на чл.26, ал. 2 от Закона за народните читалища. Изготвянето на Програмата за развитие на читалищната дейност през 2023 г. цели обединяване на усилията за развитие и утвърждаване на читалището като важна обществена институция, реализираща културната идентичност. Читалището е носител на българския дух и култура през вековете и носи в себе си нематериалното културно наследство, традиции, образование, възпитание и благотворителност в полза на обществото. Основна цел е развитие и институционално окрепване на читалището, като местен обществен център с културно – просветна , информационна, социална , гражданска функция . Превръщане на читалището в съвременен ефектен център предлагащ удоволетворяване на всички потребности и интереси свързани с духовното културно наследство.

**3.Основна цел на настоящата план-програма.**

Развитие и укрепване на читалището, като местен общностен център с културно – просветна, информационна, социална и гражданска функции.Превръщане на Читалището в съвременен ефективен център, предлагащ удволетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество. Основната цел на план-програмата е, читалището да продължи партньорството си с Общината, училища, местната власт и местната общност с цел финансиране и намиране път към работещите хора за привличане в дейности.Разнообразяване и обогатяване живота на местното население. Запазване на родовата памет и съхраняване на традициите с цел предаване на нематериалното културно наследство на следващите поколения. Подпомагане на традиционните читалищни дейности и търсене на нови съвременни форми за тяхното развитие и предаване.Развитие на професионалните умения и повишаване на квалификацията на работещите в културната институция.Разширяване обхвата и повишаване качеството на читалищната дейност – художествена, библиотечна, музейна, ориентирани към интересите на хората. Търсене на алтернативни източници за финансиране /проекти към финансиращи организации и фондове/ съмишленици и партньорства.

**4.Основни дейности по изпълнение на план-програмата.**

* Съществена част от дейността на читалището е грижата за разширяване и развитие на любителското художествено творчество. Читалището се явява като най – естествения мост между миналото и съвремието и ролята му при създаването, укрепването и възпроизвеждането на традициите и културата на местното население е незаменима. Художествено – творческата дейност в читалището цели запазване и развитие на традиционните ценности на българския народ,

съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и осмисляне свободното време на учениците през лятната ваканция. С изява на читалището ще се работи за развитие и обогатяване на културния живот в населеното място,както и :

* Насърчаване на четенето и повишаване на грамотността;
* Социално включване на хората в неравностойно положение;
* Активен живот на възрастните хора;
* Дейност, ориентирана към хората и техните потребности и др.

За осъществяване на тези задачи ще бъдат изпълнявани следните

дейности и ще се проведат следните мероприятия:

* Организиране, подготовка и провеждане на местни фолклорни

празници.

* Поддържане на утвърдените форми в любителското художествено

творчество и създаване на нови. Ангажирано участие в общинските

празници и други прояви.

* Съществуващия ансамбъл „Калитиновци“ за народни танци

Е много важен елемент в сферата на

допълващото образование и в тях участват много местни хора.

* Участие в различни фолклорни и певчески фестивали и празници в

региона и страната.

* Осъвременяване на читалищните дейности и услуги чрез обучение на

хората от всички възрасти с цел развитие на местното население.

* Читалището – място за учение през целия живот.

**5.Библиотечна дейност.**

Библиотечната дейност е една от основните дейности на читалището.

Тя ще е насочена към:

* Превръщането на библиотеката в съвременен обществен

информационен център, полезен партньор и ефективен участник в

процесите на информационно осигуряване на местното население.

* Поддържане и обогатяване на библиотечния фонд.
* Подобряване работата с читателите.
* Организиране на мероприятия за честване на исторически събития и личности.
* Участия в проекти
* Обновяване на библиотечния фонд, чрез участие с проекти в програми на Министерството на културата.
* Включване в плана на библиотеката на конкретни дейности за работа с подрастващите и приобщаването им към читателската аудитория.

За по – добрата работа на библиотеката, тя да се превръща в уютен и привлекателен център, отговаряща на реалните потребности е необходимо поддържането на добро отопление през зимния сезон, промяна на интериора и освежаване, за да стане още по – уютно място.За да задържим читателския интерес и повишим броя на читателите е необходимо постоянно да обновяваме книжния фонд, за който отделяме недостатъчно средства.Ограничените финансови възможности се отразяват върху библиотечното комплектоване.

**6.Финансиране**

Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия и членски внос.

**7.Срок за изпълнение и отчитане на програмата**

Срокът за изпълнение на Програмата е в рамките на бюджетната 2023 година. Съгласно чл.26, ал.4 от Закона за народните читалища Председателят на читалището представя ежегодно в срок до месец март пред Кмета на Общината и Общинския съвет доклад за осъществените читалищни дейности в изпълнение на Програмата и за изразходваните от бюджета средства през предходната година.

**8.Заключение**

Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край,подпомагането и развитието на любителското художествено творчество.Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяване на културния живот . Усвояването на знания за новите информационни технологии ще отвори вратата към необятното глобално пространство.

**ПЛАН-ПРОГРАМА ЗА 2023 г.**

|  |  |
| --- | --- |
| **Месец** | **Мероприятие** |
| Януари | * 01 Януари – „Васильов ден“ – празник на ромите – Работа с етнически групи * 08 Януари – Бабинден   **Организатори:Читалищен секретар.** |
| Февруари | * 14 Февруари – Трифон зарезан и Свети Валентин * 19 Февруари – Годишнина от Обесването на Апостола- Изработване на табло и сбирка на ученици и самодейци.   **Организатори: Читалищен секретар.** |
| Март | * 01 март – Баба Марта – Посрещане на Баба Марта и закичване с мартеници на жителите на селото. * 03 Март – Национален празник Освобождението на България ще посетим паметника на Руските войни и Български опълченци в местността Горно Ботево, след което с кратка програма ще почетем паметта на загиналите . * 08 Март – Международен ден на жената – Тържество съвместно с пенсионерски клуб и почерпка с жените жители на селото. * 22 Март – Първа пролет – поход до гората в местноста „Бобача“. С деца и самодейци от селото.   **Организатори: Читалищен секретар.** |
| Април | * 01 Април – Ден на хумора и шегата – Четене на хумуристични разкази и стихове. * 02 Април – Международен ден на детската книга * 23 Април- Международен ден на Книгата и изкуствата   Лазаровден и Цветница –Лазарска група обхождат селото с лазарски песни за здраве и берекет.  **Организатори: Читалищен секретар.** |
| Май | * Май – Великден – Боядисване на яйца с децата от селото и празничен концерт. * 06 Май – Гергьовден * 24 Май- Ден на славянската писменност и култура – Кратка литературна програма с поднасяне на венци и цветя пред лика на двамата братя Кирил и Методи. За четвърта поредна година провеждане на Мини манифестация.   **Организатори: Читалищен секретар.** |
| Юни | * 01 Юни – Международен ден на детето – Детски овеселителен празник с поднасяне на лакомства и забавни игри. * 02 Юни – Ден на Христо Ботев – Литературно четене на творби от Христо Ботев.   **Организатори: Читалищен секретар.** |
| Юли | * Организиране на беседи за лятната ваканция на всички ученици в селото, забавни игри и развлечения.   **Организатори: Читалищен секретар.** |
| Август | * 02 Август – празник на селото „Илинден“. Празничен концерт и участие на колективи от съседни читалища. **Организатори: Читалищен секретар.** |
| Септември | * 06 Септември – Ден на Съединението. * 15 Септемри – Отпразнуване не първият учебен ден с децата от селото. Посещение на близкото училище в село Преславен и поднасяне на подаръци на първокласниците с кмета на село Калитиново Иван Енев. * 22 Септември – Ден на независимоста на България.   **Организатори: Читалищен секретар.** |
| Октомври | * 01 Октомри – Международен ден на възрастните хора. Здравна беседа с представители на РЗИ Стара Загора.   **Организатори: Читалищен секретар.** |
| Ноемри | * 01 Ноември – Ден на народните будители. Съвместна дейност и посещение на децата от фондация „Самаряни“.   **Организатори: Читалищен секретар.** |
| Декември | * Обичай „Коледуване“ на Коледарската група при Н.Ч. „Благоразумие 1927“ * 24-25 Декември – Бъдни вечер и коледа. Организиране на тържество с посещението на Дядо Коледа и подаряване на подаръци на всички деца от селото.   **Организатори: Читалищен секретар.** |

Съвместно с провеждането на традиционните празници Читалището ще проведе и други мероприятия и събития:

- Посещения на Театрални постановки,

- Преобщаване на децата роми към живота на читалището,

- Организиране на другарски срещи с членовете на читалището от други населени места,

- Закупуване на нови книги и обновяване на библиотечния фонд,

- Привличане на нови кадри към фолклорната група и привличане на нови членове към читалището.

Дата :03.11.2022г. Изготвил: Ивилина Иванова:..................

С.Калитиново /секретар/библиотекар/

Община Стара Загора Председател:.......................................

/Силвия Райкова /

**Проектобюджет**

На НЧ“Благоразумие– 1927г.“ С. Калитиново общ. Стара Загора за

2023 година към план-програмата.

1. **Културно просветна дейност**

* Месец Януари 50 лв.
* Месец Февруари 40 лв.
* Месец Март 100 лв.
* Месец Април 30 лв.
* Месец Май 20 лв.
* Месец Юни 150 лв.
* Месец Юли 10 лв.
* Месец Август 1000 лв.
* Месец Септември 50 лв.
* Месец Октомври 20 лв.
* Месец Ноември 10 лв.
* Месец Декември 100 лв.

**Всичко: 1 580 лв.**

1. **Библиотечна дейност**

* Ученическа литература 100 лв.
* Художествена литература 150 лв.

Всичко **250 лв.**

1. **Стопански разходи**

* Счетоводни услуги 240 лв.
* Текущи 100 лв.

**Всичко** **340 лв.**

**Всички разходи т. 1, 2 ,3 –2 170лева.**

Предложената сума от 2 170 лева за обезпечаване на план-програмата е приета на заседание на Настоятелството с протокол от 26.10.2022 година.

С. Калитиново С уважение: ...................

/Силвия Райкова/

**Портокол**

Днес 26.10.2022 г. Се проведе заседание на Настоятелство при Народно Читалище „Благоразумие– 1927“ с. Калитиново общ. Стара Загора . На заседанието присъстваха всички членове на настоятелството, като председател на проверителната комисия присъства и кмета на селото.

**Дневен ред на заседанието:**

1. Приемане на план - програмата за дейността на читалището за 2023 година .
2. Приемане на проектобюджет за 2023 г. Обезпечаващ план- програмата .

По предложените материали се изказаха:

Иван Янков – приемам целогодишната план-програма и проектобюджета към нея и предлагам да се работи по-упорито за изпълнение на предложената програма.

Иван Енев добави за разработване на проект за финансиране „Работа с децата от танцовите групи“.

След внимателно обстойно обсъждане и разискване се **РЕШИ:**

* Приемат се предложените план – програма за 2023 г. И проектобюджета към нея.

След изчерпване на днешния ред заседанието бе закрито.

**Председател:.................**

/С. Райкова /

**Протоколист:.......................**

/И. Иванова /

**Информация за състоянието на общинската база ползвана от читалището.**

На територията на село Калитиново функционира Н.Ч. “Благоразумие 1927“ .То има изключително значение за общественото културно многообразие и заедно с другите институции в селото е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

Читалището ни се състои от: зрителна зала,библиотека, и две тоалетни. През 2019-2020 година благодарение на Община Стара Загора и кмета на село Калитиново сградата на читалището беше ремонтирана и обновена. Ремонта се състой в подмяна на дограмата на зрителната зала и подмяна на външна и вътрешна мазилка на сградата. Поради подрастващото население в селото, което се събира пред сградата на читалището външната мазилка е замърсена умишлено или неволно, но се нуждае от освежаване външната лицева част на сградата. Зрителната зала също има нужда от освежаване, подиума на сцената е започнал да се руши и става опасно за провеждането на мероприятия в нея, също така се нуждаем от нови столове в зрителната зала, понеже наличните столове са на повече от 100 години и е започнало тяхното рушене. Прекаленото отлагане на ремонта на зрителната зала в читалището може да доведе до трайно нейползване.

Надяваме се, че през предстоящата 2023година с помоща и съдействието на Община Стара Загора ще бъдат подменени столовете в зрителната зала на читалището и ще се извършат другите нужни ремонти.

С уважение:........................

/Силвия Райкова/

**План сметка**

Кметство село Калитиново Община Стара Загора и Народно Читалище „Благоразумие 1927“

Утвърдил

Г-н Живко Тодоров

кмет на Община Стара Загора

Празник на село Калитиново „Илинден“

|  |  |  |
| --- | --- | --- |
| **№** | **Наименование** | **Сума** |
|  | Покани | 50,00 лв. |
|  | Грамоти, сувенири и награди | 200,00 лв. |
|  | Водещ и озвучаване | 1300,00 лв. |
|  | Почерпка за участниците | 250,00 лв. |
|  | Минерална вода | 100,00 лв. |
|  | Транспортни разходи | 130,00 лв. |
|  | Знаме на село Калитиново | 80.00 лв. |
|  | Други | 150,00 лв. |

**ОБЩО: 2 260,00 лв.**

Кмет:....................

/Иван Костадинов/

Председател:....................

/Силвия Райкова/